Հավելված թիվ 02  
ՀՀ Լոռու մարզի Գյուլագարակ համայնքի ավագանու

2020 թվականի փետրվարի 21-ի թիվ 12-Ն որոշման

ԳՅՈՒԼԱԳԱՐԱԿ ՀԱՄԱՅՆՔԻ ՀՆԳԱՄՅԱ ԶԱՐԳԱՑՄԱՆ ԾՐԱԳՐԻ ՀԱՇՎԵՏՎՈՒԹՅՈՒՆ 2019 Թ­Ի ԿՏՐՎԱԾՔՈՎ

Գյուլագարակ համայնքի հնգամյա զարգացման ծրագիրը կազմված է 9 ծրագրերից, որոնք ունեն ծրագրային անձնագրեր: Այդ ծրագրերի մեծ մասը ունեն շարունակական բնույթ: 2019թ­ի ընթացքում հնարավոր է եղել հասնել արդյունքների:

***Ծրագրիր 1: Գյուլագարակ համայնքի կոմունալ ծառայություն:*** Ծրագրի նախնական բյուջեն եղել է 166 մլն դրամ: Ծրագիրը իրականացվել է 145 մլն դրամով: Համայնքային ներդրման մասը կազմել է 7200.000 դրամ: Ծրագիրը իրականացվել ՀՏԶՀ­ի հետ համատեղ և 2018թ-ին տարվա կտրվածքով ունեցել է ամենաբարձր միավորները Հայաստանում: Ծրագրով նախատեսված տեխնիկաներից մեկը առաքվել է 2018-ին, իսկ մյուսները առաքվել են 2019թ­ի: 2019 թ-ին համայնքում տեղադրվել է 100 աղբարկղ և աղբահանությանն իրականացվել է բարձր որակով: Հարթեցվել են համայնքային և դաշտամիջյան մեծ քանակությամբ ճանապարհներ: Թե տեխնիկայով, թե մարդկային գործոնի ներդրմամբ կատարվել են սանիտարական մաքրման ծավալուն աշխատանքներ: Ծրագիրն ունի շարունակական բյնույթ և առաջ է շարժվում կանխատեսած մեծ հաջողություններով:

***Ծրագիր 2: Գյուլագարակ համայնքի գիշերային լուսավորություն:*** Ծրագրի նախնական բյուջեն եղել է 28 մլն դրամ: 2018թ-ին տեղադրվել են 153 սյուներ և լեդ լուսատուներ: 2019թ-ի ընթացքում մեծ ծրագրեր չեն իրականացվել: Կատարվել է ընթացիկ նորոգման աշխատանքներ, վառված լուսատուները փոխարինվել են նորերով: Նոր լուսատուներ են տեղադրվել առանձին բնակավայրերում, սակայն դրանց թիվը մեծ չի եղել:

***Ծրագիր 3: Ջուր Գարգառին:*** Ծրագրի բյուջեն նախնական եղել է 13 մլն դրամ:2019 թ-ին կառուցվել է 3 կմ ջրագիծ, ինչը անհամեմատ ավելացրել է գյուղ հասնող ջրի քանակը, սակայն խնդիրը վերջնական լուծում չի ստացել: Լայնածավալ աշխատանքներ են նախատեսվում նաև 2020 թ-ին:

***Ծրագիր 4: Զբոսայագիների կառուցում:*** Ծրագրի նախնական բյուջեն եղել է 1.7 մլն դրամ: 2018թ-ին այգիների կառուցման աշխատանքներ են սկսվել Պուշկինո և Ամրակից բնակավայրերում: Նշված այգիների կառուցումը նախատեսվում էր ավարտին հասցնել 2019թ­ին, սակայն ֆինանսական և աշխատանքային դժվարությունների պատճառով հնարավոր չի եղել ավարտին հասցնել ծրագրերը:

***Ծրագիր 5: Համայնքի ճանապարհների բարեկարգում և ասֆալտապատում:*** Ծրագրի նախնական բյուջեն եղել է 40 մլն դրամ: 2019թ-ին համայնքի բոլոր բնակավայրերում կարատվել է գրունտային ճանապարհների նորոգման լայնածավալ աշխատանքներ: Ծրագիրը շարունակական է, աշխատանքներ են նախատեսվում նաև առաջիկա տարիներին: Մասնավորապես 2020 թ-ին անախատեսվում է իրականացնել ասֆալտապատման աշխատանքներ համայնքի բոլոր բնակավայրերում:

***Ծրագիր 6: Կուրթանի և Վարդաբլուրի մշակույթի տների վերանորոգում:*** Ծրագրի նախնական բյուջեն եղել է 22 մլն դրամ: Կուրթանի մշակույթի տան վերանորոգումը ավարտվել է 2019թ-ին: Վարդաբլուրի մշակույթի տան հատվածներով վերանորոգումը հնարավոր է եղել իրականացնել անհատ բարերարների միջոցներով: Վերջնական սպասելի արդյունք ունենալու համար դեռ կան անելիքներ:

***Ծրագիր 7: Եկեղեցիների նորոգում***: Ծրագրի նախնական բյուջեն եղել է 10 մլն դրամ: 2019թ-ի բյուջեով ֆինանսական միջոցներ չեն առանձնացվել նշված ծրագրի համար:

***Ծրագիր 8: Սպորտհրապարակների կառուցում:*** Ծրագրի բուջեն 6մլն դրամ է: 2019թ-ին ծրագրի հետ կապված տարվա բյուջեով միջոցներ չեն նախատեսվել: Սակայն մասնավոր հատվածի հետ համագործակցությամբ ձեռք է բերվել ցանկապատի ցանց Կուրթանի ֆուտբոլի դաշտի համար:

***Ծրագիր 9: Անասնապահություն խթանում և արոտավայրերի բարեկարգում:*** Ծրագրի նախնական բյուջեն եղել է 6 մլն դրամ: 2018 թ-ից համայնքը սերտ համագործակցություն է սկսել ՌԶԳ ՀԿ­ի հետ, որի շրջանակներում մեծածավալ աշխատանքներ են իրականացվել համայնքում: Համայնքում տեղադրվել է անասունների 9 հատ 12 մետրանոց ջրախմոց, վերակառուցվել են հեռագնա արոտներ և սարեր տանող անանցանելի ճանապարհները: Ծրագրի իրականացմամբ հասանելի են դարձել մեծ քանակությամբ արոտավայրեր և թեթևացել են գերծանրաբեռնված արոտավայրերը: Լայնածավալ աշխատանքներ են նախատեսվում նաև 2020 թ-ին:

Կազմեց՝ Վ. Այվազյանը

(093 93 04 26)